Publication: Magyar Közlöny
Issue: MK-1998-27 (Year: 1998, Number: 27)
Era: 1990-2004
Section: Magyar Vállalkozásfejlesztési Alapítvány által kezelt források pénzügyi alapjaiból nyújtott hiteleik, valamint a szövetkezet a természetes személy tagja által — a szövetkezetekről szóló 1992. évi I. törvény 54. §-ának (1) bekezdése
Paragraph Index: 177

(2) Az FM r. 11. §-ának (2) bekezdése helyébe az alábbi rendelkezés lép: „(2) E támogatási jogcím tekintetében mezőgazdasági termelőnek minősül az a Központi Statisztikai Hivatal (a továbbiakban: KSH) által mezőgazdasági, vadgazdálkodási, erdőgazdálkodási és halászati ágazati besorolású jogi személy, jogi személyiség nélküli gazdasági társaság, szövetkezet, mezőgazdasági egyéni vállalkozó, valamint az az őstermelő, akinek (amelynek) bázis (legalább egy negyedév) nettó árbevételében a mezőgazdasági tevékenység árbevétele a hatvan százalékot meghaladja. A KSH besorolásra vonatkozó követelmény alól a miniszter indokolt esetben egyedi elbírálás alapján felmentést adhat. Kezdő vállalkozások (1998. január 1. után alakult) esetében az üzleti tervben elfogadott árbevételt kell irányadónak tekinteni.”

Source: https://magyarkozlony.hu/hivatalos-lapok/f5e6a6b924d3c3ac3d396e3e040c71a63bf3dcc3/dokumentumok/b770aed50a8f1f5959c695b82f6cd6baafe1e9c9/letoltes